2 घंटे लगा जाम : वहीं इस कार्यक्रम के चलते जीटी रोड पर सुबह 8 से 10 बजे तक जाम की स्थिति बनी रही। मोहन नगर और मेरठ मोड़ की ओर जाने वाले वाहनों की लंबी लाइन लग गई। मेरठ मोड़ की ओर से आ रहे भाजपाइयों के काफिले के कारण मेरठ मोड़ से लेकर अर्थला तक ट्रैफिक रेंगता रहा। इस दौरान घंटाघर और घुकना मोड़ तक ट्रैफिक जाम हो गया। मौके पर किसी ट्रैफिक पुलिसकर्मी के तैनात न होने के कारण लोगों को अधिक परेशानी का सामना करना पड़ा। टीआई रमेश तिवारी ने बताया कि रविवार का दिन होने के कारण जीटी रोड पर वाहनों का दबाव अन्य दिनों की तुलना में कम था। सुबह करीब 8 बजे से कार्यक्रम स्थल पर बड़ी संख्या में लोगों के आने की वजह से जाम की स्थिति बनी थी। हालांकि सूचना मिलते ही मौके पर पहुंची ट्रैफिक पुलिस ने 10 बजे तक जाम को सामान्य करा दिया था।